คือมีอะไรกับแฟนแบบไม่ป้องกันทุกวันแล้ว ช่วงวันที่ 14 มิ.ย 64 เริ่มมีอาการคัดหน้าอก เจ็บบริหัวนม ปวดท้องน้อย ปวดช่วงหลังลงมา ปวดหน่องขา และมีอาการหน้ามืดทุกเช้าที่ตื่น เพลียบ่อยมาก รู้สึกง่วงตลอดเวลารู้สึกพักผ่อนไม่เพียงพอ แล้วก็เป็นตกขาวเยอะด้วยค่ะ ไม่ค่อยหิวข้าวแต่จะกินของจุกจิกตลอดเวลาโดยเฉพาะของหวานค่ะ แต่ประจำเดือนยังไม่มานะคะ เพราะจะบันทึกประจำเดือนในแอพบันทึกรอบเดือนซึ่งประจำเดือนช้าไป10วัน และตอนนี้ก็มีตุ่มอักเสบบริเวณที่หุ้มคริสตอริสด้วยค่ะซึ่งจะคันเจ็บและแสบเวลาโดนน้ำ เกิดจากอะไรคะ รบกวนคุณตอบให้ด้วยนะคะ ขอบค่ะ 🙏🙏
สวัสดีค่ะ การมีเพศสัมพันธ์โดยไม่ป้องกันด้วยถุงยางอนามัยหรือการใช้ยาคุมกำเนิดประเภทใดๆเลยนั้น มีโอกาสตั้งครรภ์ได้ตามปกติแต่อาการต่างๆดังกล่าวมาเช่น คัดเต้านม ปวดท้องน้อย ปวดขา อ่อนเพลีย ไม่ใช่อาการที่จำเพาะเจาะจงหรือใช้วินิจฉัยการตั้งครรภ์หากตอนนี้ประจำเดือนมาช้าเกิน 35 วันจากรอบก่อนไปแล้ว ควรยืนยันการตั้งครรภ์ให้แน่ชัดต่อไป โดยชุดตรวจครรภ์ทางปัสสาวะให้ผลบวกได้ 10-14 วันหลังปฏิสนธิ และหากให้ผลลบ แต่ประจำเดือนก็ยังไม่มา ควรไปยืนยันผลที่รพอีกครั้งส่วนตุ่มอักเสบบริเวณอวัยวะเพศ คันและเจ็บแสบนั้น อาจเป็นตุ่มจากการติดเชื้อชนิดต่างๆเช่น เริม หูดที่อวัยวะเพศ แผลจากกการเสียดสีหรือถลอก หรือการติดเชื้อแบคทีเรียเช่นหนองใน แผลริมอ่อน ซึ่งหากยังมีอาการเป็นมากขึ้นเรื่อยๆ เจ็บปวดเยอะ ตุ่มลุกลามเร็ว ควรไปพบแพทย์เพื่อตรวจร่างกายจริงให้ได้การวินิจฉัยและรักษาอย่างเหมาะสมต่อไป